Det blev hverdag igen for Frederikshavn White Hawks i den første DM-semifinale mod SønderjyskE.

Frederikshavn White Hawks holdt stand i 1. periode i udekampen i Vojens mod SønderjyskE. I 2. periode kom hjemmeholdet foran. Målet scoret af de seneste dages mest omtalte spiller på de to hold. Nemlig frederikshavneren Morten Lie, som skiftede til SønderjyskE til denne sæson, og han meldes nu på vej retur til Frederikshavn. Frederikshavn ville nok gerne have haft ham allerede nu, for Lie bragte SønderjyskE foran med 1-0. Frederikshavn blev herefter kørt over. SønderjyskE vandt den første semifinale klart med tenniscifrene 6-0. Også i den anden semifinaleserie blev der åbnet med en stor favoritsejr. Herning slog hjemme Odense med 4-0.